

**Κως, 12 Απριλίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΕΥΤΕΡΠΗ ΠΑΠΑΧΡΗΣΤΟΥ : “Αποδεικνύεται ότι αυτοί που μας κατηγορούν για αναθέσεις έχουν κάνει περισσότερες αναθέσεις.”

Η Αντιδήμαρχος Οικονομικών κ. Ευτέρπη Παπαχρήστου, έκανε την ακόλουθη δήλωση:

“Η ανυπαρξία έργου, επιχειρημάτων αλλά και προγράμματος ωθεί κάποιους στην αθλιότητα. Έτσι τον τελευταίο καιρό, διάφοροι, μιλούν για τις απευθείας αναθέσεις με άθλια υπονοούμενα.

Αναγκάζομαι σήμερα να δώσω στη δημοσιότητα τα συγκριτικά στοιχεία για τις απευθείας αναθέσεις στις θητείες της σημερινής δημοτικής αρχής και της προηγούμενης.

Από αυτά προκύπτουν τα εξής:

1ον) Στα 5 χρόνια της θητείας αυτής της δημοτικής αρχής υπήρξαν 92 αποφάσεις αναθέσεων με κόστος 577.297 ευρώ.

2ον) Στα 3,5 χρόνια της προηγούμενης δημοτικής αρχής υπήρξαν 102 αποφάσεις αναθέσεων με κόστος 708.101 ευρώ.

**Αποδεικνύεται ότι αυτοί που μετέρχονται αυτές τις αθλιότητες, έκαναν περισσότερες αναθέσεις.**

**Και έρχονται σήμερα και παριστάνουν τους τιμητές.**

Παραθέτω τα στοιχεία για κάθε χρονιά από το 2011 έως σήμερα για να βγάλουν όλοι οι δημότες τα συμπεράσματά τους.

Εγώ μιλάω πάντα με στοιχεία. Η πραγματικότητα είναι εδώ και είναι ο Οικονομικά Ισχυρός και Αυτοδύναμος Δήμος.

Ο Δήμος Κω που έχει ταμειακά διαθέσιμα 15 εκ. ευρώ, τα πενταπλάσια από αυτά που παραλάβαμε και τα οποία θα πρέπει να τύχουν χρηστής διαχείρισης την επόμενη τετραετία.

Και όλοι αντιλαμβάνονται ποιοι μπορούν να την κάνουν. Αποδεικνύεται από τις επιδόσεις της Δημοτικής Αρχής στον τομέα των οικονομικών του Δήμου.

**Γραφείο Τύπου Δήμου Κω**